ঘাটালে অ্যাসিড মেশানো খাবার খেয়ে অসুস্থ ৬

ঘাটাল: রান্নার পাত্র অ্যাসিড-জলে ধুয়ে সেই পাত্রেই খাবার রান্না করা হয়। আর সেই খাবার খেয়ে অসুস্থ হয়ে পড়লেন একই পরিবারের ৬ জন সদস্য, যার মধ্যে রয়েছে ৩টি শিশু। ঘটনাটি পশ্চিম মেদিনীপুরের (West Midnapore) ঘাটালের (Ghatal) রত্নেশ্বর বাটি এলাকায় (District news)।

স্থানীয় সূত্রে জানা গিয়েছে, রান্নার আগে পাত্র ধোয়ার জন্য জলেতে ভুলবশত এসিড মেশানো ছিল। পরিবারের সদস্যরা বিষয়টি টের না পেয়েই সেই পাত্রে খাবার রান্না করেন। পরে খাবার গ্রহণের পর একে একে বমি, পেটব্যথা ও অস্বস্তি অনুভব করতে থাকে পরিবারের তিন শিশু ও তিন প্রাপ্তবয়স্ক।

আরও পড়ুন: নিয়োগে শূন্যপদ কমানোর গুজব উড়িয়ে বার্তা শিক্ষাসচিবের

এদের মধ্যে একটি শিশুর অবস্থার দ্রুত অবনতি হলে তাকে প্রথমে ঘাটাল মহকুমা হাসপাতালে ভর্তি করা হয়। পরে তার অবস্থার আরও অবনতি হওয়ায় ওই শিশু-সহ সকল ৬ জনকেই ঘাটাল থেকে কলকাতায় স্থানান্তর করা হয়েছে।

ঘটনায় চাঞ্চল্য ছড়িয়েছে এলাকায়। কীভাবে রান্নার কাজে ব্যবহৃত জলেতে এসিড মেশানো হল, তা খতিয়ে দেখছে পুলিশ।