ঘাটালের পুজো কমিটিগুলির হাতে সরকারি অনুদানের চেক তুলে দিল পুলিশ প্রশাসন

ঘাটাল: আজ পশ্চিম মেদিনীপুর (West Midnapore) জেলার ঘাটাল টাউন হলে দুর্গাপুজো (Durga Puja) উপলক্ষে সরকারি অনুদানের চেক বিতরণ করা হয়। ঘাটাল থানা এলাকার মোট ১৩৯টি পুজো কমিটিকে পুলিশ প্রশাসনের তরফে ১ লক্ষ দশ হাজার টাকার চেক তুলে দেওয়া হয়।

অনুষ্ঠানে উপস্থিত ছিলেন ঘাটালের মহকুমা শাসক সুমন বিশ্বাস, ঘাটাল পঞ্চায়েত সমিতির সহ-সভাপতি বিকাশ কর, পশ্চিম মেদিনীপুর জেলা পরিষদের সদস্য শংকর দোলই, পুলিশ প্রশাসনের একাধিক আধিকারিক এবং বিভিন্ন পুজো কমিটির কর্মকর্তারা।

আরও পড়ুন: একদিকে গঙ্গার পার ভাঙন, ত্রিপল টানিয়ে পুজোর আয়োজনে কল্যাণীর সান্যালচরের বাসিন্দারা

স্থানীয় প্রশাসনের পক্ষ থেকে জানানো হয়েছে, উৎসব নির্বিঘ্ন ও শান্তিপূর্ণভাবে সম্পন্ন করার লক্ষ্যে এই আর্থিক সহায়তা প্রদান করা হয়েছে।